CELEX: 52022PC0025
Language: bg
Date: 2022-01-26
Title: Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА за мобилизиране на средства от Европейския фонд за приспособяване към глобализацията за съкратени работници (EGF/2022/000 TA 2022 — Техническа помощ по инициатива на Комисията)

ЕВРОПЕЙСКА КОМИСИЯ
            Брюксел, 26.1.2022
            COM(2022) 25 final
            2022/0015(BUD)
            
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията за съкратени работници (EGF/2022/000 TA 2022 — Техническа помощ по инициатива на Комисията)
            
               
         
         
            
               ОБЯСНИТЕЛЕН МЕМОРАНДУМ
            
            
               Приложимите разпоредби за предоставяне на финансов принос от Европейския фонд за приспособяване към глобализацията за съкратени работници (ЕФПГ) са определени в Регламент (ЕС) 2021/691 на Европейския парламент и на Съвета от 28 април 2021 г. относно Европейския фонд за приспособяване към глобализацията за съкратени работници (ЕФПГ) и за отмяна на Регламент (ЕС) № 1309/2013
                  1
                (наричан по-долу „Регламент за ЕФПГ“).
            
            
               ОБОБЩЕНИ ДАННИ ЗА ЗАЯВЛЕНИЕТО
            
            
               
                  Основни данни:
               
               
                  Референтен номер по ЕФПГ
                        EGF/2022/000
               
               
                  Европейска комисия
                        Техническа помощ
               
               
                  Административни разходи: бюджет в евро
                        290 000
               
               
                  Процент на административните разходи (таван: 0,5 %)
                        0,14%
               
            
            
            
               Съгласно член 11, параграф 1 от Регламента за ЕФПГ по инициатива на Комисията всяка година за техническа помощ могат да бъдат предоставени най-много 0,5 % от максималния годишен размер на средствата от ЕФПГ.
            
            
            
               Техническа помощ, която ще се финансира, и разбивка на свързаните с нея прогнозни разходи
            
            
               1.Пандемията от Covid-19 не само наруши изпълнението на случаите в обхвата на ЕФПГ, но породи също така несигурност по отношение на общите операции, по-специално събитията, които изискват физическо присъствие. Поради това през 2021 г. Комисията не поиска подкрепа за техническа помощ. Предложението за 2022 г. е адаптирано към настоящата ситуация.
            
            
               2.Финансовият принос ще бъде използван за покриване на разходите, посочени в член 11, параграфи 1 и 4 и член 12, параграфи 2, 3 и 4 от Регламента за ЕФПГ. Подробна информация е представена по-долу. Той ще бъде управляван от Европейската комисия при пряко управление.
            
            
            
                     
                        Описание
                     
                  
                  
                     
                        Общо разходи 
                        (в EUR)
                     
                  
               
                     
                        Административни разходи
                     
                  
                  
                     
                        190 000
                     
                  
               
                     
                        Разходи за техническа помощ
                     
                  
                  
                     
                        100 000
                     
                  
               
                     
                        Общи прогнозни разходи
                     
                  
                  
                     
                        290 000
                     
                  
               
            
               
            
               3.Административни разходи:
            
         
         
            
               ·Експертната група на лицата за контакт за ЕФПГ, в която участват по двама членове от всяка държава членка, ще проведе редовните си заседания (през първата и втората половина на 2022 г. и през първата половина на 2023 г.). Заради пандемията заседанието през 2021 г. бе изцяло виртуално. Съгласно настоящото планиране през 2022 г. заседанията с физическо присъствие вероятно ще бъдат възобновени.
            
            
               ·За да насърчи работата в мрежа между държавите членки, Комисията ще организира един семинар с участието на изпълнителните органи по ЕФПГ и социалните партньори. Той ще бъде насрочен за деня преди заседание на експертната група през 2022 г. Заседанието вероятно ще се проведе като присъствена среща.
            
            
               ·Информационни дейности: Онлайн присъствието на ЕФПГ
                  2
               , което Комисията създаде като част от интернет страницата, посветена на заетостта, социалните въпроси и приобщаването, и което тя поддържа в съответствие с член 12, параграф 2 от Регламента за ЕФПГ, ще бъде осъвременявано редовно, като ще се добавя нова информация, преведена на всички езици на ЕС. Широката общественост ще бъде по-добре информирана за ЕФПГ и дейността му ще се популяризира. Информация за ЕФПГ ще бъде включена в различни публикации и аудио-визуални дейности на Комисията, както е предвидено в член 11, параграф 1 от Регламента за ЕФПГ. 
            
            
            
               4.Разходи за техническа помощ:
            
            
               ·Поддръжка и актуализиране на електронна система за обмен на данни. Комисията продължава работата си по въвеждането на стандартизирани процедури за управление на ЕФПГ и за обработване на заявленията по ЕФПГ, като използва функционалните възможности на общата система за споделено управление на фондове (SFC). Това дава възможност за опростяване на заявленията съгласно Регламента за ЕФПГ, за по-бързото им обработване и за по-лесното генериране на различни видове отчети. Интерфейсът на SFC улеснява също така финансовите операции на ЕФПГ. Тук се включват по-специално:
            
            
               –поддръжката на приложението SFC за периода 2014—2020 г. и допълнителното разработване, което е необходимо за приключването на случаите.
            
            
               –Допълнителното разработване на интерфейса за ЕФПГ за периода 2021—2027 г. в SFC, по-специално нови функционални възможности и корекции за привеждане на SFC в съответствие с изискванията на Регламента за ЕФПГ за периода 2021—2027 г.
            
            
               ·Мониторинг и събиране на данни: Комисията ще събере данни за постъпилите, изплатените и приключените заявления, както и за предложените и предприетите мерки. Тези данни ще бъдат публикувани на уебсайта и ще бъдат представени в съответния формат за бъдещи двугодишни доклади.
            
            
            
               Финансиране
            
            
               5.В съответствие с предвиденото в член 8 от Регламент (ЕС, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021—2027 максималният годишен бюджет за ЕФПГ за 2022 г. е 186 милиона евро по цени от 2018 г. (201 332 382 EUR по цени от 2022 г.)
                  3
               .
            
            
               6.Съгласно член 11, параграф 1 от Регламента за ЕФПГ 0,5 % от тази сума могат да бъдат предоставени за техническа помощ по инициатива на Комисията. В момента на разположение е пълният размер на средствата за 2022 г. Предложената сума представлява 0,14 % от максималния годишен бюджет, предвиден за ЕФПГ за 2022 г.
            
            
               7.Предложеното решение за мобилизиране на ЕФПГ ще бъде взето съвместно от Европейския парламент и Съвета в съответствие с предвиденото в точка 9 от Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление и относно новите собствени ресурси, включително пътна карта за въвеждането на нови собствени ресурси
                  4
               .
            
            
            
               Свързани актове
            
            
               8.Едновременно с настоящото предложение за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне на сумата от 290 000 EUR към съответния бюджетен ред.
            
            
            
               Източник на бюджетните кредити за плащания
            
            
               9.За осигуряване на сумата от 290 000 EUR, необходима за техническа помощ, ще се използват бюджетни кредити от бюджетния ред за ЕФПГ.
            
         
         
            
               2022/0015 (BUD)
            
            
               Предложение за
            
            
               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            
            
               за мобилизиране на средства от Европейския фонд за приспособяване към глобализацията за съкратени работници (EGF/2022/000 TA 2022 — Техническа помощ по инициатива на Комисията)
            
            
               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
            
            
               като взеха предвид Договора за функционирането на Европейския съюз,
            
            
               като взеха предвид Регламент (EС) 2021/691 на Европейския парламент и на Съвета от 28 април 2021 г. относно Европейския фонд за приспособяване към глобализацията за съкратени работници (ЕФПГ) и за отмяна на Регламент (ЕС) № 1309/2013
                  5
               , и по-специално член 15, параграф 1 от него,
            
            
               като взеха предвид Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление и относно новите собствени ресурси, включително пътна карта за въвеждането на нови собствени ресурси
                  6
               , и по-специално точка 9 от него,
            
            
               като взеха предвид предложението на Европейската комисия,
            
            
               като имат предвид, че:
            
            
               (1)Европейският фонд за приспособяване към глобализацията за съкратени работници (ЕФПГ) цели да се демонстрира солидарност и да се насърчи достойната и устойчива заетост в Съюза чрез оказване на подкрепа на съкратени работници и самостоятелно заети лица, чиято дейност е била прекратена в резултат на големи преструктурирания, както и чрез оказване на съдействие за възможно най-бързото им връщане към достойна и устойчива заетост. 
            
            
               (2)В съответствие с предвиденото в член 8 от Регламент (ЕС, Евратом) 2020/2093 на Съвета
                  7
                ЕФПГ не може да надхвърля максимална годишна сума от 186 милиона евро (по цени от 2018 г.).
            
            
               (3)В Регламент (ЕС) 2021/691 е посочено, че по инициатива на Комисията всяка година за техническа помощ могат да бъдат използвани най-много 0,5 % от максималния годишен размер на средствата от ЕФПГ.
            
            
               (4)Поради това следва да бъдат мобилизирани средства от ЕФПГ за предоставяне на сума в размер на 290 000 EUR за техническа помощ по инициатива на Комисията.
            
            
               (5)За да се сведе до минимум времето за мобилизиране на средствата от ЕФПГ, настоящото решение следва да се прилага от датата на приемането му,
            
            
               ПРИЕХА НАСТОЯЩОТО РЕШЕНИЕ: 
            
            
               Член 1
            
            
               В рамките на общия бюджет на Съюза за 2022 финансова година от Европейския фонд за приспособяване към глобализацията за съкратени работници се мобилизират средства за предоставяне на сумата от 290 000 EUR под формата на бюджетни кредити за поети задължения и бюджетни кредити за плащания.
            
            
               Член 2
            
            
               Настоящото решение влиза в сила в деня на публикуването му в Официален вестник на Европейския съюз. То се прилага от [датата на приемането му]
                  8*.
            
         
         
            
               Съставено в Брюксел на […] година.
            
            
               
                  За Европейския парламент
                        За Съвета
               
               
                  Председател
                        Председател 
                  
            
         
         
            
                  
                     (1)
                  
                        OВ L 153, 3.5.2021 г., стр. 48.
               
               
                  
                     (2)
                  
                        
                  http://ec.europa.eu/egf
                  .
                   
               
               
                  
                     (3)
                  
                        OВ L 433, 22.12.2020 г., стр. I/15.
               
               
                  
                     (4)
                  
                        OВ L 433, 22.12.2020 г., стр. I/29.
               
               
                  
                     (5)
                  
                        OВ L 153, 3.5.2021 г., стр. 48.
               
               
                  
                     (6)
                  
                        OВ L 433, 22.12.2020 г., стр. I/29.
               
               
                  
                     (7)
                  
                        Регламент (ЕС, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021—2027 (ОВ L 433, 22.12.2020 г., стр. I/15).
               
               
                  
                     (8)
                  * 
                        Датата да се попълни от Парламента преди публикуването в ОВ.